સામગ્રી: આ અંગે બીબીસી ગુજરાતીએ સિરિયલના નિર્માતા આશિત મોદી સાથે વાત કરી હતી. 

મોદીના કહેવા પ્રમાણે, અંગત જીવનમાં કવિ કુમાર 'સરળ અને પ્રેમાળ' હતા. 

આઝાદને અંજલિ આપતાં 'તારક મહેતા...'ના ફેસબુક પેજ પર પોસ્ટ મૂકવામાં આવી, 'કવિ કુમાર, આપના વગર તારક મહેતા કા ઉલ્ટા ચશ્મા ક્યારેય અગાઉ જેવી નહીં રહે. આનંદ અને હાસ્યથી ભરપૂર યાદો માટે આભાર. આપના આત્માને શાંતિ મળે.' 

તાજેતરમાં જ સિરિયલ 'તારક મહેતા કા ઉલ્ટા ચશ્માએ 2500 એપિસોડ પૂર્ણ કર્યા હતા. 

'સેટ ઉપર માતમ છવાઈ ગયો'

વોરાએ બીબીસી ગુજરાતી સાથે ટેલિફોનિક વાતચીતમાં કહ્યું, "સિરિયલમાં ગોકુલધામ સોસાયટી પરિવાર જેવી છે, એવું જ વાતાવરણ રિયલ લાઇફમાં પણ છે. 

"સેટ પર તમામ કલાકારો હળીમળીને કામ કરે છે અને એકબીજાના ટિફિન ખાઈ લે અને મોજ મસ્તી કરે છે." 

"સેટ પર તેઓ આવે એટલે હસી મજાકનો નવો ક્રમ શરૂ થાય. તેઓ ખુદ પણ મસ્ત રહે અને બીજાને પણ હસાવે." 

"સવારે કવિ કુમારનો ફોન આવ્યો હતો કે તબિયત સારી નથી એટલે નહીં આવી શકે. નાની-મોટી બીમારી હોય તો પણ તેઓ સેટ પર આવી જતા." 

તમે આ વાંચ્યું કે નહીં?

"જ્યારે કવિ કુમારના નિધન સમાચાર આવ્યા તો સેટ પર માતમ છવાઈ ગયો હતો. બધા કલાકરો ભાવશૂન્ય બની ગયા હતા. કોઈને કશું બોલવાની શુદ્ધ ન હતી."

મેદસ્વિતાને કારણે કવિ કુમારની તબિયત નાદુરસ્ત રહેતી હતી. 2010માં તેમણે મોટી સર્જરી કરવામાં આવી હતી. 

કવિ કુમાર કહેતા, 'એ ઓપરેશન બાદ મારી જિંદગી હંમેશાને માટે બદલાઈ ગઈ.' 

કઈ રીતે થઈ પસંદગી?

સેટ પર કવિ કુમાર આઝાદ

આશિત મોદીએ કહ્યું, "કવિ કુમાર આઝાદે પીરિયડ ફિલ્મ 'જોધા અકબર'માં મીઠાઈવાળાની ભૂમિકા ભજવી હતી."

"અમે નવા ડૉ. હાથીની શોધમાં હતા, ત્યારે મને મારા મિત્ર દયાશંકર પાંડેએ કવિ કુમારના નામની ભલામણ કરી હતી."

"આગળ જતાં કવિ કુમાર સિરિયલનો અનિવાર્ય હિસ્સો બની ગયા. તેઓ આ સિરિયલને ખૂબ જ પ્રેમ કરતા હતા."

ઉલ્લેખનીય છે કે 2008માં સિરિયલની શરૂઆત થઈ, ત્યારે બીજા કલાકાર 'ડૉ. હાથી'નું પાત્ર ભજવવામાં આવતું હતું. બાદમાં કવિ કુમાર આઝાદનો પ્રવેશ થયો હતો.  

સેટ પર વિશેષ સવલતો 

વોરાએ બીબીસી ગુજરાતી સાથે વાતચીતમાં કહ્યું, "કવિ કુમાર અંગત જીવનમાં એકદમ સહજ અને નિખાલસ હતા. 

"સેટ પર કોઈ જાતના નખરા નહીં, કોઈ જાતની માગણીઓ નહીં કે કોઈ પણ પ્રકારની ફરિયાદ નહીં." 

"તેઓ મોજમાં હોય એટલે 'આશિતભાઈ કી જય' કે 'આશિતભાઈ તુમ આગે બઢો, હમ તુમ્હારે સાથ હે' એવા નારા લગાવતા."

કવિ કુમાર માટે સેટ પર અલગ મેકઅપ...\nઅગાઉની સામગ્રીનો સારાંશ નીચે મુજબ કરી શકાય છે:
ટેલિવિઝન સિરિયલ 'તારક મહેતા કા ઉલ્ટા ચશ્મા'ના 'ડૉ. હાથી' એટલે કવિ કુમાર આઝાદનું સોમવારે સવારે નિધન થયું. જે સેટ પર હંમેશા મસ્તી-મજાક ચાલતી હોય, ત્યાં આ સમાચારને કારણે માતમ છવાઈ ગયો હતો.